Diari Oficial de la Generalitat Valenciana


Sumari del DOGV 6740, del 23-03-2012 (2012/1785)

Notificació de la sentència dictada en el juí verbal número 724/2011.
---------------------------------------------------------------------

### Dades del document

Número de DOGV
:   6740

Data del DOGV
:   23-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1785


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el juí verbal número 724/2011. [2012/1785]  
Juí verbal 000724/2011  
Demandant: Juana Soriano Arocas.  
Procurador: Antonio García-Reyes Comino.  
Demandat: Felipe González Gómez.  
Jorge Víctor Iglesias de Baya, secretari del Jutjat Mercantil número 2 de València, faig saber:  
«Que en este Jutjat a càrrec meu, se seguixen les actuacions de juí verbal 000724/2011, a instàncies de Juana Soriano Arocas representada pel procurador Antonio García-Reyes Comino contra Felipe González Gómez, en el qual mitjançant la resolució del dia de hui he acordat, com ara ho efectue, notificar la sentència dictada en les actuacions indicades al demandat en parador ignorat Felipe González Gómez.  
L'encapçalament i la part dispositiva de de la sentència literalment diu així:  
«Sentència número 34/2012  
Magistrada jutgessa que la dicta: María del Mar Fernández Barjau.  
Lloc: València.  
Data: 31 de gener de 2012.  
Part demandant: Juana Soriano Arocas.  
Advocada: Mª Juana Soriano Arocas.  
Procurador: Antonio García-Reyes Comino.  
Part demandada: Felipe González Gómez (rebel).  
Objecte del juí: responsabilitat d'administrats social.  
Dispositiva  
Estime totalment la demanda interposada pel procurador el senyor García-Reyes Comino, en nom i representació de Juana Soriano Arocas, contra Felipe González Gómez, i condemne el demandat a pagar a la part actora la suma de 4.986,64 euros més els interessos de l'article 576 de la Llei d'Enjudiciament Civil des del 20 d'octubre de 2009 i les costes produïdes en esta instància.  
  
Porteu l'original d'esta resolució al llibre de sentències definitives i deixeu testimoniança d'esta en les actuacions.  
Se li comunica que d'acord amb la Llei Orgànica 15/1999, de 13 de desembre, de Protecció de Dades de Caràcter Personal i altra legislació vigent en la matèria, les dades contingudes en esta comunicació i en la documentació adjunta són confidencials, i queda prohibida la seua transmissió o comunicació pública per qualsevol mitjà o procediment, i hauran de ser tractades exclusivament per als fins propis de l'administració de justícia.  
Mode d'impugnació: mitjançant un recurs d'apel·lació davant l'Audiència Provincial de València (art. 455 LECn). El recurs s'interposarà per mitjà d'escrit presentat en este Jutjat en el termini de 20 dies hàbils comptadors des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que impugna (art. 458 LECn). De conformitat amb la disposició addicional 15a de la Llei Orgànica del Poder Judicial. Perquè s'admeta a tràmit el recurs d'apel·lació contra esta resolució es constituirà un dipòsit de 50 euros, que li serà tornat només en el cas que el recurs siga estimat. El depòsit haurà de constituir-lo ingressant l'esmentada quantitat en el banc Banesto, en el compte corresponent a este expedient i indicarà, en el camp "concepte" el codi "02 civil-apel·lació" i la data de la resolució recorreguda amb el format dd/mm/aaaa. En el cas de realitzar l'ingrés per mitjà de transferència bancària, després de completar el codi de compte corrent (ccc, 20 dígits), s'indicarà en el camp "concepte" el número de compte, el codi i la data en el mateix format indicat anteriorment.  
  
Esta és la meua sentència, que pronuncie, mane i firme».  
I perquè valga de notificació de la sentència als demandats que es troben en parador desconegut, de conformitat amb allò que disposa l'article 497.2 de la Llei d'Enjudiciament Civil, s'expedix este edicte.  
  
València, 1 de febrer de 2012.- El secretari: Jorge Víctor Iglesias de Baya.